हीलियोस के कर्मचारियों की हड़ताल - सातवाँ दिन
तुम सभी हीलियोस के साथ किए अपने अनुबंधों का उल्लंघन कर रहे हो!
सारा नुकसान तुम्हारे वेतन से काट लिया जाएगा।
- यह यहाँ साफ़-साफ़ लिखा है। - यह बिल्कुल बकवास है, पामर।
हीलियोस में संघीकरण पर प्रतिबंध है।
किसी भी तरह की हड़ताल करने पर तुरंत नौकरी से निकाला जाएगा।
तो फिर हमें निकाल दो। देखो कि हमारे बिना यहाँ कुछ भी करना कितना आसान है।
यह बिल्कुल उचित है।
ये लोग हर दिन अपनी जान जोखिम में डालते हैं।
- तुम्हारे मुँह से ये बातें शोभा नहीं देती हैं, एड। - वे हक़दार...
मुझे अब भी तुम्हारी शिकायतें याद हैं कि उनमें से ज़्यादातर लोग
यहाँ ऊपर काम करने के योग्य भी नहीं हैं।
पर अब तुम क्या कर रहे हो? आम आदमी से जुड़ गए हो?
मुझे इस हड़ताल का कारण बनाने की कोशिश मत करो, डैनी।
हम दोनों को यह अच्छी तरह पता है कि हीलियोस, नासा, रॉस्कॉस्मॉस
और बाकी सारे एम-7 देश,
उन्हें इन कर्मचारियों की कोई परवाह नहीं है।
कमांडर पूल, हमने ही इस बेस को
बस कुछ हैब्स से व्यवहार्य खनन कॉलोनी बनाया।
और हम आपसे बस इतना ही कह रहे हैं कि आप इस सौदे का सम्मान करें।
हमने उस क्षुद्रग्रह को पृथ्वी की कक्षा में जाने दिया, तो हम में से ज़्यादातर एक साल में ही नौकरियाँ खो देंगे।
अगर हीलियोस ने तुम्हें किसी तरह की पुनर्प्रशिक्षण की गारंटी की पेशकश की तो?
हाँ? और शिक्षा, तुम्हारे लिए एक मौका...
हमें माफ़ कर दीजिए। हमें माफ़ कर दीजिए।
हम यह पहले भी सुन चुके हैं। ये बस बकवास बातें हैं।
सुनिए, अगर आप चाहती हैं कि आपका क्रायो सेंटर वह ईंधन बनाना शुरू करे
जो आपको गोल्डीलॉक्स के लिए लॉन्च करने हेतु चाहिए,
अगर आप चाहती हैं कि आपका सामान "फ़ीनिक्स" से उतारा जाए,
अगर आप चाहती हैं कि आपकी आवास इकाइयों का निर्माण हो या आपका खाना तैयार हो, तो हम...
मैंने तुम्हारी चिंताएँ दूर करने की पूरी कोशिश की।
हाँ, भविष्य को लेकर कुछ अनिश्चितता है।
हाँ, यह क्षुद्रग्रह हमें तेज़ी से और जल्दबाज़ी में काम करने के लिए मजबूर कर रहा है।
पर हमें वह क्रायो सेंटर तुरंत दोबारा शुरू करना होगा।
हमें "रेंजर" को गोल्डीलॉक्स के पास भेजकर
उसे सही दिशा देने के लिए 125 टन तरल आरगॉन चाहिए।
और अब तक, हमारे पास केवल 44 टन है।
हमारे पास समय नहीं है।
और आप जितनी देर करती रहेंगी,
गोल्डीलॉक्स हमेशा के लिए हाथ से निकलने के उतने ही क़रीब आता जाएगा।
और फिर हम सभी हार जाएँगे।
क्या तुम यही चाहती हो?
नहीं, हम यह चाहते हैं कि...
हम चाहते हैं कि तुम अपने सिंहासन से उतरो
और हमें वह दो जिसके हम हक़दार हैं।
तुम इस मामले में किस हद तक जाने को तैयार हो, एड?
सवाल यह है कि तुम कितना कुछ खोने को तैयार हो?
हद पार करना
फ़ॉर ऑल मैनकाइंड
नासा मॉली कॉब स्पेस सेंटर
इन हड़तालियों से ज़्यादा प्रतिबद्ध हड़ताली मैंने आज तक नहीं देखे।
और मैंने कई हड़ताली देखे हैं।
हम इस हड़ताल के कारण लेनिनग्रैड में की गई
अपनी प्रगति को ज़ाया... ज़ाया होने नहीं दे सकते।
हम इससे पहले से ही सहमत हैं, इरीना।
राष्ट्रपति जी हर घंटे मुझसे पूछ रहे हैं कि यह समस्या सुलझी या नहीं।
कोरज़ेन्को भी यही पूछ रहे हैं। हमें यह समस्या सुलझानी होगी।
वे टस से मस नहीं हो रहे हैं, ख़ासकर अपनी सबसे बड़ी मांग पर।
वे यह चाहते हैं कि गोल्डीलॉक्स मंगल ग्रह की कक्षा में लाया जाए,
जो हम कभी स्वीकार नहीं कर सकते।
और न हम कर सकते हैं।
मुझे बस एक ही रास्ता नज़र आ रहा है।
हम उन्हें नज़रअंदाज़ करके आगे बढ़ें।
हमारे कॉस्मोनॉटों और तुम्हारे एस्ट्रोनॉटों को तुरंत ईंधन जनरेटर दोबारा शुरू करने का आदेश दें।
पर, उन्हें वह उपकरण चलाने का प्रशिक्षण नहीं दिया गया है।
वे इंजीनियर हैं। केवल यही रास्ता है।
अगर हीलियोस हमारी मदद नहीं करेगा,
तो हमें ख़ुद अपनी मदद करनी होगी।
तुमने कहा था कि वे कुछ ही दिनों में मान जाएँगे।
- और अब एक हफ़्ता हो चुका है। - चुप रहो, डरपोक कहीं के।
तुम्हें लगा था कि यह आसान होगा? हमें डटे रहना होगा।
उसने सही कहा। एकजुट रहने में ही हमारी ताक़त है।
अगर वे हम एक-एक करके काम करने लगे, तो यह हड़ताल विफल हो जाएगी।
देखो, मैं यहाँ ऊपर पैसे कमाने आया था।
और मुझे बस यही पता है कि अभी मैं कुछ भी नहीं कमा रहा हूँ।
हाँ, और न ही वे कमा रहे हैं। और वे घबराने लगे हैं।
- हम सभी को डटे रहना होगा। - हाँ। तुम्हें मजबूत होना होगा।
तुमने सुना पामर ने क्या कहा। वे हम सभी को नौकरी से निकाल देंगे।
वे नहीं निकाल सकते। उनके पास समय नहीं है।
सुनो। मैंने अभी-अभी सुना कि वे ख़ुद ईंधन जनरेटर शुरू करने की कोशिश करेंगे।
हाँ, वे हमारा मनोबल तोड़ने की कोशिश कर रहे हैं। क्या हम यह होने देंगे?
- कभी नहीं! - नहीं! नहीं!
सारे सूट कहाँ हैं?
दोस्तों, यह देखो।
तो तुम मुझे बता रहे हो कि इस पूरे बेस पर
कोई अन्य सुलभ सूट नहीं हैं?
जी, मैडम। और उन्होंने ईंधन संयंत्र में एयर लॉक को अवरुद्ध करने के लिए रोवर्स का इस्तेमाल किया।
यह काफ़ी अच्छी योजना है। उनकी सूझ-बूझ की दाद देनी होगी।
हमें कुछ नया सोचना होगा। है न?
हम यह कैसे सुलझाएँगे?
हमें उस क्रायो सेंटर तक पहुँचना ही होगा
वरना जब गोल्डीलॉक्स को हासिल करने का समय आएगा, तब हमारे पास पर्याप्त ईंधन नहीं होगा।
हम किसी भी प्रकार के तात्कालिक प्रेशर सूट से उतनी दूर नहीं पहुँच सकेंगे।
और नए सिरे से प्रेशर सूट बनाने में काफ़ी ज़्यादा समय लगेगा।
बस करो।
यहाँ हम किसी ऐसी चीज़ को हासिल करने के इतने क़रीब हैं
जो कई लोगों के लिए सब कुछ बदल सकती है
और हम अपनी ही कमबख़्त समस्याओं से बाहर नहीं निकल पा रहे हैं।
ठीक है। अगर हम ऊपर से जाने के बजाय, नीचे से गए तो?
बढ़िया ख़ुशबू है।
वह कंपोस्टिंग टैंकों का अपशिष्ट पानी होगा।
वैसे, यह थोड़ा तंग है, पर शायद इससे काम बन सकता है।
पक्का वे इसके बारे में नहीं जानते हैं?
उन्हें यह सूझा भी नहीं होगा
कि हम क्रायो सेंटर तक पहुँचने वाली जल आपूर्ति पाइप को खाली करके
लोगों को रेंगते हुए वहाँ भेजेंगे।
पर इसे पूरी तरह से खाली करने में कम से कम 12 घंटे लगेंगे।
तो फिर, बेहतर होगा कि हम शुरू करें।
रॉस्कॉस्मॉस
सुप्रभात, मिस मैडिसन।
सुप्रभात, पाशा।
हम हड़ताल करने वाले कर्मचारियों के
मुद्दों को सुलझाने के लिए अमरीकियों के साथ काम कर रहे हैं।
हमें अमरीकियों पर विश्वास नहीं करना चाहिए।
हीलियोस एक अंतर्राष्ट्रीय कंपनी होने का ढोंग करती है
पर वह ठीक नासा के बग़ल में ह्यूस्टन में स्थित है।
वे गोर और उनके समर्थकों के हितों की सेवा करते हैं।
इतना क्या मज़ाकिया है?
मैं डेव आएसा से मिल चुकी हूँ और मैं आपसे वादा करती हूँ
कि वह अमरीका के मुक़ाबले, अपने हितों की ज़्यादा परवाह करता है।
मार्गो सही कह रही है। हमारी ख़ुफ़िया जानकारी भी यही बताती है।
अब, जबकि यह हड़ताल ख़त्म करवाई जा रही है,
मार्गो मैडिसन के निर्देशन में, इस क्षुद्रग्रह को सुरक्षित रूप से पकड़ने और पृथ्वी की कक्षा में
इसकी वापसी सुनिश्चित करने के लिए
सारी कोशिशें जारी रहनी चाहिए।
धन्यवाद, डायरेक्टर मोरोज़ोवा।
हमने 2003एलसी के अनुमानित प्रक्षेप पथ को अपडेट किया है
और तात्याना ने अब गणना कर ली है कि "रेंजर" उस तक कब पहुँच सकेगा।
उसने इस पर बेहतरीन काम किया है।
बहुत ख़ूब।
बस इतना ही।
यह मीटिंग ख़त्म हुई। सभी जा सकते हैं।
मार्गो मैडिसन... कृपया, यहीं रुको।
हड़ताल किसी ना किसी तरह ख़त्म हो जाएगी।
और हम ऐसे मोड़ पर पहुँचे हैं कि अमरीकी कैप्चर टीम के साथ सीधे
और व्यक्तिगत रूप से संपर्क करना ज़रूरी हो गया है।
समझौते पूरे करने के लिए रॉस्कॉस्मॉस के एक प्रतिनिधि को ह्यूस्टन जाना होगा।
मैं सहमत हूँ। और मैं उन्हें इस सफ़र की तैयारी करने में मदद करने की पूरी कोशिश करूँगी। इसलिए...
राष्ट्रपति कोरज़ेन्को ने अनुरोध किया है कि तुम ख़ुद जाओ।
क्या?
हमने समझौता किया है कि जब तक तुम वहाँ रहोगी, तुम्हें राजनयिक प्रतिरक्षा मिलेगी।
न वे तुम्हें छू सकते हैं, न गिरफ़्तार कर सकते हैं।
मैं नहीं... नहीं, नहीं।
मैं वापस नहीं जा सकती। यह हमारे समझौते का हिस्सा नहीं था।
समझौता बदल गया है।
राष्ट्रपति जी के लिए यह बेहद ज़रूरी है कि हम हमारे सबसे योग्य प्रतिनिधि को भेजें।
अरे, चलो भी।
कोरज़ेन्को मुझे केवल इसलिए वापस भेजना चाहते हैं
ताकि वह गोर को अपमानित कर सकें।
शायद हाँ।
पर फिर भी, यह अनुरोध स्वीकार करने में ही समझदारी होगी।
ईगल न्यूज़
अब, हम इसकी गहराई में जाएँगे। इस चीज़ की...
क्या मुझे 2003एलसी कहना होगा?
चलो बस इसे गोल्डीलॉक्स बुलाएँ।
मुझे तुम्हारी राय सुनने में बेहद दिलचस्पी है
और सच कहूँ तो, तुम बस क्या सोच रही थी जब तुमने उसे देखा था।
- किसे? - मॉस्को मार्गो।
विज्ञापन से लौटे रहे हैं, दस, नौ, आठ...
मैं यहाँ मार्गो मैडिसन के बारे में बात करने के लिए नहीं आई हूँ।
- ...छह, पाँच... - तुम बढ़िया करोगी।
...चार, तीन...
नमस्ते। "अमेरिका नाओ" में स्वागत है। मैं हूँ ज़ोई चेज़।
आज रात को बाद में, सऊदी अरब में जारी गृहयुद्ध के दौरान
रियाद में किंगडम सेंटर टावर में एक कार बम विस्फोट हुआ।
पर पहले, अब एक विशेष साक्षात्कार में मेरे साथ हीलियोस ऐरोस्पेस की
अलीडा रोज़ालेस शामिल हो रही हैं जिन्होंने मार्गो मैडिसन के साथ क़रीब से काम किया था,
वह महिला जिसे बहुमत नेता फ़ाइनस्टाइन ने
अमरीकी इतिहास की सबसे बड़ी गद्दार कहा है।
अलीडा, स्वागत है।
धन्यवाद, ज़ोई।
अह, मैं क्षुद्रग्रह 2003एलसी पर चर्चा करने के लिए बेताब हूँ और...
हम इस पर ज़रूर चर्चा करेंगे। पर पहले, मुझे मार्गो मैडिसन के बारे में बताइए।
मॉस्को मार्गो की पूर्व-सहकर्मी ने खुलासा किया
काफ़ी समय से उनका नाम जॉनसन स्पेस सेंटर में हुई बमबारी में मृत लोगों की सूची में था।
क्या आपको पता था कि वह ज़िंदा थी?
नहीं, बेशक नहीं।
उसने मुझे झांसा देकर अपना मतलब निकाल लिया। मुझसे उस क्षुद्रग्रह के बारे में पूछा ही नहीं।
सात अन्य लोग भी थे जो कभी नहीं मिले।
आपको लगता है कि वे भी रूस में छिपे हुए हैं?
और ह्यूस्टन में उनकी प्रस्तावित वापसी के बारे में आप कैसा महसूस कर रही हैं?
क्या?
विदेश मंत्रालय में हमारे सूत्र का कहना है
कि वह यहाँ जब तक रहेंगी, उन्हें राजनयिक प्रतिरक्षा दी जाएगी।
मुझे लगा था... मुझे लगा था कि उन्हें इस देश में लौटने की अनुमति नहीं दी जाएगी।
सबको यही लगा था। पर आपने उनकी शागिर्दगी में ही नासा में सफलता प्राप्त की थी।
उनका देश छोड़ना आपके लिए हैरानी की बात नहीं रही होगी।
मेरा मतलब, मुझे...
क्या आपको शक़ था कि वह चोरी-छुपे रूसियों के लिए काम कर रही थीं?
पता है मुझे क्या लगता है? कि तुम एक **** रिपोर्टर हो।
- ठीक है। वह मुझे दो। - तुम **** यह नहीं करोगी, समझी...
मॉम, मैं...
वह बस मज़ेदार होने लगा था।
तुम कैसी हो?
मैं ठीक हूँ।
साक्षात्कार उतना बुरा नहीं था।
दरअसल, मेरे भाई ने मुझे यह बताते हुए संदेश भेजा कि उसे कितना मज़ा आया
जब तुमने वहाँ से निकलते समय उसे ऊँगली दिखाई।
- मैंने सच में दिखाई? - हाँ।
मेरा मतलब, उसने बताया कि वह सब धुँधला किया गया था, पर...
लोग इस बारे में जल्द ही भूल जाएँगे।
मैं उस साक्षात्कार की वजह से नाराज़ नहीं हूँ, विक।
उसकी वजह से हूँ। मार्गो की।
जब मैंने उसे पहली बार देखा...
तब मैं इतनी ख़ुश हुई कि वह ज़िंदा थी। समझे?
मुझे विश्वास ही नहीं हुआ था।
पर अब जब वह वापस लौट रही है, मैं बस...
काश वह अब भी मृत होती...
पर वह ज़िंदा है।
वह वापस लौट रही है।
वह यहाँ वापस लौट रही है।
जानता हूँ। यह अविश्वसनीय है।
तुम्हें कुछ करना होगा।
- मैं क्या कर सकती हूँ? - अरे, पता नहीं।
शायद मंगल ग्रह पर मौजूद उन लोगों से कोई सीख ले सकती हो।
विरोध कर सकती हो।
"हॉपर थ्री," "फ़ीनिक्स," अब तुम अलग हो सकती हो।
तुम सुरक्षित अलग हो गई हो। तुम डॉकिंग ज़ोन से सुरक्षित निकल गई हो।
ट्रांसपॉन्डर से अच्छा संकेत मिला रहा है और अब तुम उड़ान भर सकती हो।
हैप्पी वैली उड़ान नियंत्रण ने बीकन एक-पाँच पर तुम्हारे उतरने की तैयारी की है।
"फ़ीनिक्स," हॉपर थ्री तुम्हें साफ़ सुन रही है।
सारी नियंत्रण प्रणालियाँ ठीक हैं और हम 0217 पर प्रवेश के लिए ट्रैक पर हैं।
क़रीब पहुँच गए हैं। प्रवेश करके उतरने के लिए गति बढ़ा ली है।
सबसे ख़राब हिस्सा लगभग पार हो चुका हैा, दोस्तों।
तुम्हारी गति काफ़ी अच्छी है
और इंजन शानदार काम कर रहा है।
मेरा हाथ कसकर थामो। तुम बढ़िया कर रहे हो।
ए, बेटे। जो तुम अभी महसूस कर रहे हो वह बस वायुमंडलीय विक्षोभ है
क्योंकि हम मंगल ग्रह के वायुमंडल में प्रवेश कर रहे हैं। वैसा ही जैसा एयरप्लेन में महसूस होता है।
लगता है हम कठिन हिस्सा पार कर चुके हैं।
यहाँ से सफ़र आरामदायक होगा।
हम कुछ ही मिनटों में सतह पर होंगे, दोस्तों।
तुम्हें वहाँ नीचे वह घाटी दिख रही है?
वह वैलेस मैरीनेरिस है।
वह ग्रैंड कैनियन से चार गुना ज़्यादा बड़ा है
और हमारा नया घर उसके नीचे है।
"हॉपर थ्री," तुम बीकन एक-पाँच पर उतर सकती हो।
ठीक है। "हॉपर थ्री" बीकन एक-पाँच पर उतर रहा है।
हैप्पी वैली में स्वागत है।
डैनिएल।
और पक्का तुम नन्हे लुक स्काईवॉकर होगे।
मैं एलेक्स हूँ, मिसेज़ पूल।
ठीक है।
और तुम चाहे हमारे कर्मी दल के सबसे छोटे सदस्य हो,
पर इसका यह मतलब नहीं है कि हमें तुमसे ज़्यादा उम्मीदें नहीं हैं।
...आख़िरी बार जब तुम्हें देखा था, तब से इतने बड़े हो गए हो।
सर।
स्वागत है।
मैं बता नहीं सकता कि मुझे आपके यहाँ आने से कितनी ख़ुशी हुई।
काश हम आपके स्वागत का अच्छा इंतज़ाम कर पाते,
पर हड़ताल के कारण...
कोई बात नहीं। मुझे यही पसंद है।
- हम अभी तक यह समझ नहीं सके हैं... - मैं अभी आई, कैल।
...कि परिवहन से सभी का रखा हुआ सामान कैसे उतारें।
अगर आप मेरे साथ चलना चाहें, तो मैं आपको आपके रहने की जगह दिखा सकता हूँ और शायद
- इस सुविधा का दौरा भी करवा सकता हूँ... - वह बाद में करना, एक्सओ।
तुम्हें और मुझे बात करनी है। यहाँ कुछ नए विकास हुए हैं।
इस तरफ़।
स्वागत है।
अगर तुम्हें कुछ चाहिए, तो पामर तुम्हें दिलवा देगा और तुम्हें तुम्हारे रहने की जगह दिखा देगा।
स्वागत है।
रुको। वह मुझे उठाने दो।
- धन्यवाद। - मुझे दो।
ठीक है। मेरे पीछे आओ।
माँ। पॉपी कहाँ हैं?
अरे, पक्का उन्हें बस थोड़ी देर हो गई होगी...
कैल!
डैड।
ए।
माफ़ करना, मुझे थोड़ी देर हो गई।
यह रहा मेरा नाती।
- एलेक्स, यह पॉपी हैं। - ए।
अपने पॉपी से गले मिलना चाहोगे, जान?
नहीं?
कभी-कभी यह ऐसा ही बर्ताव करता है। शायद बस थोड़े दबाव में है।
हाँ, वैसे, यह समझ आता है।
कोई बात नहीं, जान।
दोनों चलो। चलो तुम्हारे कमरे में चलें।
ठीक है।
पामर। आख़िरकार तुम उपयोगी साबित हुए।
यह शानदार नज़ारा है।
देखो, मुझे पता है कि यह सब तुम्हारे लिए नया और दिलचस्प है,
पर अभी हम क्रायो सेंटर तक पहुँचने के रास्ते पर काम कर रहे हैं।
अभी हम एक समस्या का सामना कर रहे हैं।
और यह बस नासा या एम-7 संबंधी समस्या नहीं है।
ये तुम्हारे कर्मचारी हैं।
उन्हें तुम्हारी कंपनी से वैध शिकायतें हैं।
इसलिए मैं जानना चाहूँगी कि तुम आगे बढ़ने की क्या योजना बना रहे हो।
मैं अपने विकल्पों पर विचार कर रहा हूँ।
तुम्हारे पास अपने विकल्पों पर विचार करने का काफ़ी समय था।
हमें यह समस्या अभी सुलझानी होगी।
या वह क्षुद्रग्रह हमारे हाथों से हमेशा के लिए निकल जाएगा।
मुझे मेरा कमरा दिखाने के लिए धन्यवाद, कमांडर पूल।
मैं इसकी काफ़ी सराहना करता हूँ।
डेव, मुझे पता है कि तुम प्रभारी होने के आदी हो,
पर जब तुम यहाँ ऊपर मेरे बेस में हो,
तो वही होगा जो मैं कहूँगी। समझे?
पूरी तरह से।
साँस लो।
साँस छोड़ो।
शाबाश। अब दूसरी तरफ़।
म्म-हम्म। शाबाश।
मैं कुछ रक्त परीक्षण करना चाहूँगा।
चिंता मत करो। आज नहीं करूँगा।
तुम्हें पता है मैंने तुम्हारे पिताजी के साथ ढाई साल काम किया था?
यहाँ भी।
आपको वह पसंद थे?
मुझे वह बेहद पसंद थे।
उन्हें खेल खेलना बेहद पसंद था
और वह मुझे हमेशा हरा देते थे।
वह आस-पास कुछ भी ढूँढ लेते थे, नट, बोल्ट, रानी बनाने के लिए कैंडी,
और उन्हें शतरंज के मोहरों के रूप में इस्तेमाल करते थे।
मुझे शतरंज खेलना आता है।
मुझे लगा था कि तुम्हें आता होगा।
शायद हम साथ खेल सकेंगे?
वह काफ़ी स्वस्थ है।
कम गुरुत्वाकर्षण उसे सूट करता है।
ह्यूस्टन से उसकी रिपोर्ट की तुलना में,
अभी उसका रक्तचाप और श्वसन दोनों सच में मजबूत हैं।
पृथ्वी के मुक़ाबले, वह यहाँ के वातावरण के ज़्यादा अनुकूल है।
धन्यवाद, डीमा।
तुमसे दोबारा मिलकर बेहद ख़ुशी हुई।
तुम दोनों से।
तुमसे भी।
आगे बढ़ते रहो। साथ रहो।
हे भगवान। यह मंगल ग्रह पर सबसे लंबी 800 मीटर की दूरी जैसा महसूस होता है।
अगर तुम बिना सूट के यहाँ से बाहर निकलना चाहते हो, तो ख़ुशी से निकलो।
कोई बात नहीं, जेनिंग्स। अगर तुम्हें डर लगा, तो मैं तुम्हारा हाथ थाम लूँगा।
भाड़ में जाओ, बिशप।
बकवास बंद करो और आगे बढ़ते रहो।
ऑप्स-कॉम, एंट्री टीम वन, हम मुख्य ईंधन जनरेटर की नियंत्रण प्रणाली तक पहुँच चुके हैं।
प्रणाली ऑफ़लाइन है
शाबाश।
श्री हावर्ड।
प्रणालियों की एक जाँच चलाओ और उनसे सब कुछ दोबारा ऑनलाइन लाने को कहो।
एंट्री टीम वन, ऑप्स-कॉम,
तुम आरगॉन द्रवीकरण और मीथेन उत्पादन को
दोबारा सक्रीय कर सकते हो।
वह शानदार गैलेक्टिक ईंधन बनाने का समय आ गया है।
कैसा बना है?
- अच्छा है। - हाँ?
काफ़ी अच्छा है।
पता नहीं। ऐसा लगता है कि इसमें कोई कमी है।
हाँ।
मुझे भी यह समझ नहीं आ रहा है।
पारमेज़ेन
अरे, वाह।
अरे, तुमने काफ़ी अच्छा काम किया, जान।
अरे, हाँ।
- तुम्हें भी यह थोड़ा चाहिए, जान? - नहीं, धन्यवाद।
यह बेहतरीन है। तुम्हें यह बेहद पसंद आएगा। तुम्हें यह आज़माना होगा।
अरे, यह लो। हाँ।
अब इसे मिलाओ।
तुम्हें इसे मिलाना होगा।
आपने वह क्यों किया?
वह चीज़ था।
मैं उसे एक नया अनुभव देने की कोशिश कर रहा था।
शायद वह करने से पहले,
नॉर्मा रे बनने के बजाय, दरअसल आपको उसे थोड़ा जानने की
कोशिश करनी चाहिए।
- मैं कोशिश कर रहा हूँ। समझी? - सच में?
मुझ पर थोड़ा रहम करो, जान। मैं यहाँ एक उद्देश्य के लिए लड़ रहा हूँ।
मैं भी हीलियोस का हिस्सा हूँ।
तो आओ हमारे साथ लड़ो।
मेरे साथ मिलकर।
आप दूर की सोच ही नहीं रहे हैं। इसे देखने के कई नज़रिए हैं।
अलीडा रोज़ालेस, उसने लेनिनग्रैड में एक चमत्कार किया।
ठीक है। उसे कुछ ऐसा सूझा जो हमारे ग्रह को हमेशा के लिए बदल देगा।
हाँ। और यह वह सब कुछ ख़त्म कर देगा जिसके लिए हमने इतनी मेहनत की।
यहाँ फिर भी कई ठोस शोध चलते रहेंगे।
वे बस सामान समेटकर वापस घर नहीं लौट जाएँगे।
मैं यही कहना चाहता हूँ।
अंत में यह मैकमर्डो जैसा एक पिछड़ा हुआ वैज्ञानिक केंद्र बनकर रह जाएगा।
मैकमर्डो में क्या समस्या है?
कुछ नहीं। पर यह जगह दस सफ़ेद कोटों
और एक सफ़ाई करने वाली महिला से कहीं अधिक हो सकती है।
यह एक असली कॉलोनी बन सकती है।
घर बन सकता है।
आपके पास पहले से एक घर है।
स्किपर, एक समस्या है।
ऐसा क्यों है कि केवल तुम्हें ही यह बात
- समझ नहीं आ रही है? - ठीक है।
अब हमारी योजना बेकार हो गई। हम उस ईंधन संयंत्र के बल पर ही मोल-भाव कर रहे थे।
- वे उस तक कैसे पहुँचे? - हमें नहीं पता।
वैसे, वे इस पुर्ज़े के बिना जनरेटर शुरू नहीं कर सकेंगे।
मुख्य गैस प्रवाह नियामक?
मैंने इसे तब उठा लिया था जब हम वहाँ से निकल रहे थे।
ठीक है, वोल्टेज सीमक वापस ऑनलाइन आ गया है।
ठीक है। चलो इसे चालू करें।
यह शुरू नहीं हुआ। लगता है कि इनटेक पाइप चैम्बर में वायु प्रवाहित नहीं कर रहे हैं।
ठीक है। रुको।
जेनिंग्स, कंडेंसर की जाँच करो।
देखो।
उन्होंने मुख्य गैस प्रवाह नियामक निकाल लिया।
मैं सहायक नियामक से वायु प्रवाहित करने की कोशिश करूँगा।
तुम यूँ ही किसी नियामक को बायपास नहीं कर सकते।
चिंता मत करो। जहाँ मैं पला-बढ़ा था, वहाँ पुर्ज़े ग़ायब होना बेहद आम बात थी।
हम हमेशा तात्कालिक समाधान निकाल लेते थे।
ठीक है। अब कोशिश करो।
बहुत ख़ूब।
वाह। आरगॉन जनरेटर ऑनलाइन आ रहे हैं।
कमांडर, इनमें से कुछ रीडिंग्स चेतावनी दे रही हैं।
क्या हो रहा है?
इसे बंद करो। उसे इसे बंद करने को कहो।
आपातकालीन कट-ऑफ़ ब्रेकर दबाओ!
तरल मीथेन - सीएच4
मिस रोज़लेस, क्या एडमिनिस्ट्रेटर हॉब्सन के साथ आपकी कोई मीटिंग निर्धारित थी?
हमें बात करनी होगी।
ठीक है। मुझे बस इस पर हस्ताक्षर करने दो। मैं तुम्हें बताता हूँ, नासा में, यह...
मार्गो मैडिसन को राजनयिक प्रतिरक्षा मत दीजिए।
- सीधे मुद्दे पर आ गई। ठीक है। - आपको रक्षा विभाग
या वाइट हाउस या जिसे भी ज़रूरी है, फ़ोन करना होगा,
- जो भी करने पड़े, करना होगा। बस यह कीजिए। - मुझे यह फैसला लेने का हक़ नहीं है।
उसे यहाँ आने मत दीजिए।
न ह्यूस्टन में, न इस इमारत में।
अगर वह अमरीकी धरती पर क़दम रखती है, तो उसे गिरफ़्तार कर लेना चाहिए और आप यह जानते हैं।
मैं समझता हूँ कि तुम गुस्से में हो, पर मॉस्को ज़ोर दे रहा है
मार्गो इंजन निर्माण, अटैचमेंट, स्लिंगशॉट और अर्थबाउंड एस्कॉर्ट पर
चलने वाले कामों की सह-अध्यक्षता करे।
वे बस हमें शर्मिंदा करने के लिए यह कर रहे हैं।
शायद हाँ, पर मेरे हाथ बंधे हुए हैं, अलीडा।
- एम-7 चार्टर के अनुसार... - अरे, भाड़ में गया एम-7 चार्टर।
उन्हें कैसा लगेगा अगर हम अर्काडी शेवचेन्को से हीलियोस का प्रतिनिधित्व करवाएँ?
अगर यह शर्मिंदा करने का खेल है, तो शायद हमें यही करना चाहिए।
अलीडा, मैं तुम्हारी बात समझ रहा हूँ। सच में।
पर तथ्य यही है कि वह उनके क्षुद्रग्रह कैप्चर प्रोग्राम की प्रमुख है
और साथ ही एक बेहद कुशल इंजीनियर भी है।
अगर हमें इसमें सफलता हासिल करनी है, तो हमें दुनिया भर के बेहतरीन लोगों की ज़रूरत है।
पर मैं उसके साथ काम नहीं कर सकती।
- तो, इससे पहले कि तुम शुरू... - सर।
हैप्पी वैली में एक दुर्घटना घटी है।
डॉक्टर, हमारे पास विस्फोट से घायल हुए कई मरीज़ आ रहे हैं।
मुझे एक आइवी चाहिए।
उसे स्थिर करो।
त्वचा अंदर तक जली है। माँसपेशियाँ सिकुड़ गई हैं।
तुम! उस कैबिनेट में आर्टिरियल लाइन किट है। जल्दी दो!
डॉक! यह आख़िरी है।
इसे बाईं तरफ़ धकेलो।
जेनिंग्स पर नज़र रखो। वह स्थिर होने लगी है।
हमें इसके वायुमार्ग की रक्षा करनी होगी। इसे ऑक्सीजन दो।
थर्ड डिग्री, पर हम जली हुई त्वचा निकाल सकते हैं।
आइवी शुरू करो।
तीन लीटर लैक्टेटेड रिंगर की ज़रूरत है।
उन घावों को महीन पट्टी से ढंको।
जेनिंग्स, निक
डॉक्टर, इसकी धड़कनें धीमी हो रही हैं।
- जेनिंग्स? - एक कैथेटर लगाओ।
मैं आ रहा हूँ। रास्ता दो। रास्ता दो।
माइक।
कितने हताहत हुए?
अब तक बस एक की मौत हुई है।
अन्य चार बुरी तरह से घायल हुए हैं।
दो की हालत गंभीर है।
डीमा उन्हें ज़िंदा रखने की पूरी कोशिश कर रहा है, पर स्थिति ठीक नहीं दिख रही है।
अरे, धत् तेरी की।
उन्होंने वहाँ ऊपर हालात काफ़ी तेज़ी से बिगाड़ दिए हैं, ईलाई।
और हमें इसका जवाब देना होगा।
हमें पूल के लिए मदद भेजनी होगी।
मैं सहमत हूँ। हालात नियंत्रण से बाहर हो रहे हैं।
सर, सेंट्रल इंटेलिजेंस को इसकी प्रमाणित ख़बर है
कि मॉस्को ने हैप्पी वैली में कम से कम एक केजीबी एजेंट तो रखा है।
बेशक उन्होंने रखा होगा।
आप यह तो नहीं कह रहे न कि वे इसमें शामिल थे?
नहीं। हमें ऐसा नहीं लगता है।
बात यह है कि स्थिति को नियंत्रण में लाने के लिए
नासा के पास भी ऐसे विकल्प हैं जिनके बारे में शायद आपको पता नहीं है।
क्या तुम यह कह रहे हो कि वहाँ हमारे भी एजेंट हैं?
- हाँ। - हमें इस बारे में अभी क्यों पता चल रहा है?
ऑप्स-कॉम से कुछ सौ फ़ीट दूर 12 उत्तर कोरियाई बैठे हैं।
क्या आप हमें दोष दे सकते हैं?
क्या बेस में कोई हथियार हैं जिनके बारे में मुझे पता होना चाहिए?
हमारे आदमी के पास मानक क्षीण ऊर्जा प्रोजेक्टाइल प्रणालियाँ हैं,
उच्च दबाव वाले नाइट्रोजन हथियार हैं जिनकी गोलियाँ घातक नहीं हैं
और वे हैब की दीवारों को भेद नहीं सकती हैं।
- और त्वचा? - त्वचा पर असर कर सकती हैं।
क्या बात है।
तो तुम क्या सुझाव दे रहे हो?
कि हम सीआईए और केजीबी से कहें कि वे बेस को अपने नियंत्रण में ले लें?
हमने बस सोचा कि आपको यह पता होना चाहिए। अगर चीज़ें और बिगड़ीं तो।
अरे, मैं तुम्हारी बात समझ रहा हूँ, बॉब।
पर मैं वह आदमी नहीं बनूँगा
जो सीआईए को मंगल ग्रह पर मार्शल क़ानून लागू करने की मंज़ूरी दे।
हमें इस बेस पर दोबारा मजबूत नियंत्रण स्थापित करने
और इन आतंकवादी हमलों को होने से रोकने की ज़रूरत है।
आतंकवादी हमला? सच में?
आप इसे क्या बुलाएँगे, ईलाई?
मेरा मतलब, यह पहले भी हो चुका है।
- दरअसल, यह यहीं हो चुका है। - बहुत हुआ।
इस पर और चर्चा नहीं होगी।
हमें कोई और उपाय सोचना होगा।
शायद... शायद हम '83 की तरह एक सैन्य टुकड़ी भेज सकते हैं।
हाँ, क्योंकि वे पूरी तरह सफल हुए थे।
उन्होंने तीसरा विश्व युद्ध होने से रोका था।
वैसे, तुम यह भी कह सकते हो कि इससे युद्ध लगभग शुरू ही होने वाला था।
वैसे भी हमारे पास पर्याप्त समय नहीं है।
उन्हें प्रशिक्षण देकर वहाँ भेजने में महीनों लग जाएँगे।
तब नहीं जब हमें उन्हें वहाँ ऊपर भेजने की ज़रूरत न हो।
हम हैप्पी वैली में पर्याप्त सैन्य प्रशिक्षण वाले लोगों को प्रतिनियुक्त कर सकते हैं।
वहाँ ऊपर ऐसे कितने लोग हैं?
हमारे और रूसियों को मिलाकर पक्का कम से कम 12 लोग तो होंगे।
ठीक है...
चलो यही करें।
हम में से कोई भी यह करने के लिए यहाँ ऊपर नहीं आया था,
पर अब यह हमारी ज़िम्मेदारी है कि हम इस बेस और इस कर्मी दल की
सुरक्षा सुनिश्चित करें।
हमें इस विस्फोट के लिए जिम्मेदार लोगों को ढूँढना होगा।
इसलिए किसी भी संदेहजनक चीज़ के लिए सतर्क रहना।
हमें यह सुनिश्चित करना होगा कि ऐसी त्रासदी दोबारा कभी न हो।
हद है। मेरा सामान नीचे रखो!
ए। संभलकर। वह निजी संपत्ति है।
- ए, वह छूना बंद करो... - पीछे हटो!
क्या कर रहे हो? उसे छोड़ो।
कुछ नहीं बदलेगा। हम दबाव बनाए रखेंगे।
दबाव बनाए रखेंगे? जेनिंग्स मर चुका है।
बात हद से आगे बढ़ चुकी है।
सुनो! सुनो!
तुम लोगों ने स्पष्टता और ताक़त के साथ समझौता किया।
मैं इसका सम्मान करता हूँ।
और तुम अपनी बात पर अड़े रहे।
मैं इसका... और ज़्यादा सम्मान करता हूँ।
पर सच्चाई यह है कि अगर हमने इसे आज और अभी नहीं सुलझाया
और उस ईंधन संयंत्र की मरम्मत नहीं की और हमारे सौर मंडल की
सबसे मूल्यवान ज्ञात वस्तु को हासिल करने के लिए तरल आरगॉन बनाना शुरू नहीं किया,
तो हम हार जाएँगे।
हम सभी हार जाएँगे।
ठीक है, तो फिर, हमें वह दे दीजिए जो हम माँग रहे हैं।
- हाँ। हाँ। - गोल्डीलॉक्स को मंगल ग्रह पर लाइए।
देखो, काश मैं तुमसे कह पाता कि यह संभव है, पर सच्चाई यह है
कि पृथ्वी के सारे देश कभी इस क्षुद्रग्रह को मंगल ग्रह पर लाने नहीं देंगे।
पता है क्या?
क्योंकि इससे उन्हें लाभ नहीं होगा
और अंतरिक्ष व्यवसाय का एक ज़रिया है।
यह संसाधनों के बारे में है।
यह पैसे कमाने के बारे में है। यह मुनाफ़े के बारे में है।
भाड़ में गया आपका मुनाफ़ा!
चलो जितनी मर्ज़ी ताना मार लो,
पर मेरा मतलब, तुम भी इसीलिए यह हड़ताल कर रहे हो, है न?
- तुम्हें तुम्हारा हिस्सा चाहिए, मुनाफ़े का हिस्सा चाहिए। - सही कहा! मुझे मेरा हिस्सा चाहिए!
तुम यहाँ रोज़गार कमाने आए थे।
पर जो तुम माँग रहे हो, इस क्षुद्रग्रह का गंतव्य बदलना,
यह कभी नहीं होगा।
पर मैं तुम्हें बताऊँगा कि क्या हो सकता है।
नासा और रॉस्कॉस्मॉस कार्यस्थल की सुरक्षा के बारे में तुम्हारी चिंताओं पर सहमत हुए हैं।
और हीलियोस के सीईओ के रूप में,
मैं तुम्हारे पेंशन योगदान में 40 प्रतिशत की वृद्धि करने की, सबको बेहतर स्वास्थ्य योजना प्रदान करने की...
और हीलियोस के शेयर देने की पेशकश करने के लिए तैयार हूँ।
उस आदमी की बात का विश्वास मत करो, वह अपने मुनाफ़े के लिए झूठे वादे करता है।
मैं यह भी सुनिश्चित करूँगा कि इस हड़ताल में शामिल सभी लोगों को
पिछले कुछ दिनों में हुई बातचीत के दौरान की गई
सारी कार्रवाई के लिए माफ़ी मिले।
और इस रेखा को पार करने वाले पहले 100 लोगों को चार गुना ज़्यादा बोनस मिलेगा
जो कि प्रत्येक के लिए एक मिलियन डॉलर से थोड़ा सा ज़्यादा होगा।
उसकी बात मत सुनो।
देख नहीं सकते वह क्या करने की कोशिश कर रहे हैं?
वह हमें खरीदने और हमारी एकता को तोड़ने की कोशिश कर रहे हैं।
अगर हम एकजुट रहें, तो हम अब भी जीत सकते हैं।
सही कहा।
ठीक है, हाँ। ज़रूर। तुम वह करने की कोशिश कर सकते हो।
पर तुम्हें ख़ुद से पूछना होगा, "क्या ज़्यादा ज़रूरी है?"
एकजुटता की कोई काल्पनिक धारणा, या पृथ्वी पर तुम्हारे घर में मौजूद तुम्हारे परिवार?
क्या तुम्हारे बच्चे, तुम्हारी... तुम्हारी भतीजियाँ, तुम्हारे भांजे,
तुम्हारा माता-पिता, दादा-दादी ज़्यादा ज़रूरी हैं,
या अंतरिक्ष में तैरता हुए कोई पत्थर?
माफ़ करना, सैम।
हेनरी?
मैं ईंधन संयंत्र में 12 कर्मियों का प्रतिनिधित्व करता हूँ।
- स्वागत है। - धन्यवाद।
और 88 लोगों के लिए मौका है।
चलो भी!
- ए, ए। यह मत करो। यह मत करो। - तुम क्या कर रहे हो?
डरपोक। हार मानने वाले।
हमें एकजुट रहना होगा।
मुझे तुम सबसे घृणा हो रही है।
इलिया?
माया?
मुझे प्रतिरक्षा चाहिए, स्किप। माफ़ कर दो।
मैं फ़ैब्रिकेशन, वेल्ड और फ़िनिश में सारे 18 लोगों का प्रतिनिधित्व करता हूँ।
लुका। लुका!
बहुत ख़ूब, डेव।
तुमने अभी-अभी मंगल ग्रह की हत्या कर दी।
... और नासा की पूर्व डायरेक्टर, मार्गो मैडिसन,
सोवियत संघ के साथ शामिल होने के
लगभग एक दशक बाद अमरीका लौटी हैं।
ह्यूस्टन में आज उनके आगमन पर भारी विरोध प्रदर्शन हुआ।
कई उनकी गिरफ़्तारी की माँग कर रहे हैं, हालाँकि मैडिसन को तब तक राजनयिक प्रतिरक्षा प्राप्त है
जब तक वह रॉस्कॉस्मॉस की प्रमुख के रूप में यहाँ अपनी भूमिका में मौजूद हैं...
नासा मॉली कॉब स्पेस सेंटर
मार्गो मैडिसन, मैं ईलाई हॉब्सन हूँ।
मॉली कॉब स्पेस सेंटर में स्वागत है।
धन्यवाद।
चलें?
नासा मॉली कॉब स्पेस सेंटर
एडमिरल।
यह क्या बकवास है?
तुम्हारी इतनी हिम्मत कि तुमने अभी-अभी जो किया, उसके बाद यहाँ आ गए।
हाँ, पर, मुझे तुम्हारी मदद चाहिए।
मैं तुम्हारी मदद क्यों करूँगा?
क्योंकि हम दोनों को एक ही चीज़ चाहिए... कि हमें कभी वापस लौटना न पड़े।
तुम्हें नहीं पता...
तुम अब भी यहीं हो, है न? इतने सालों के बाद भी?
तुम और मैं, दोनों जानते हैं कि मंगल ग्रह में
एक सजीव समाज बनने की क्षमता है।
कुछ ऐसा जो हमारे बाद भी ज़िंदा रहेगा...
और हम इसे साकार कर सकते हैं।
तुमने अभी-अभी इसकी गुंजाईश ही ख़त्म कर दी।
मुझे पता है कि वह दुखदायक था।
मेरा विश्वास करो। मुझे पता है।
यह देखना कि वे सभी कितने स्वार्थी और लालची थे।
अगर यह इतना पूर्वानुमेय नहीं होता, तो यह बेहद हास्यपद होता।
पर इस हड़ताल की वजह से हुई परेशानियों के बावजूद,
अंत में यह वरदान साबित हुई, क्योंकि तुम में से कुछ ने
यह दिखाया कि तुम्हें अपने उद्देश्य में कितना भरोसा है,
कि तुम अपने से बड़ी किसी चीज़ के लिए बलिदान देने को तैयार हो।
और हमें ऐसे लोगों की बेहद ज़रूरत है।
तुम क्या बोल रहे हो?
मैं भविष्य के बारे में बोल रहा हूँ, एड। वह लेने के बारे में बोल रहा हूँ, जिस पर हमारा हक़ है।
तुम मज़ाक कर रहे हो।
तुम एक क्षुद्रग्रह चुराने में मेरी मदद करना चाहोगे?
उप-शीर्षक अनुवादक : मून कलिता